GiliGold/VAD_KnessetCorpus huggingface dataset:
משה ארנס: סליחה, אם אפשר אני אגיד עוד משפט אחד: החברים המכובדים שמתנגדים לקוורום – אני חושב של שלושים חברי כנסת – למעשה מחייבים שיעברו חוקים גם אם אי אפשר לגייס שלושים חברי כנסת שתומכים בחוק.
עבד-אלמאלכ דהאמשה: למה מחייבים?
משה ארנס: זה פוגע בדמוקרטיה.
מוחמד ברכה: מי שרוצה להתנגד להצעת חוק, שיבוא להצביע נגדה ולא יישב בבית.
אבשלום וילן: אם חברי הליכוד והעבודה יישארו פה בימי שני ושלישי על הצבעות החוק, אין לך שום בעיה לעשות את זה.
אבשלום וילן: מי שיושב במליאה זה האופוזיציה וש"ס.
אבשלום וילן: זהו.
יוסי כץ: סליחה, אילו היתה מתקבלת הצעתו של חבר הכנסת פריצקי, לשלב את ההצעה שלי בהצבעות בקריאה ראשונה.
יוסף יצחק פריצקי: אבל הפוך.
אבשלום וילן: אתה עושה חסימה לכל מי - - -
יוסף יצחק פריצקי: אני מאפשר רביזיה אחרי קריאה ראשונה.
מוחמד ברכה: רביזיה במליאה.
יוסף יצחק פריצקי: זה כאילו רביזיה במליאה.
יוסף יצחק פריצקי: אבל תשמע, זה סיפור שצריך לעבוד עליו.
אבשלום וילן: אני מחליט להתלבש על ברכה וסיעתו.
אבשלום וילן: כל הצעות החוק שהוא מציע, כל פעם אני מחליט לטפל בהן בתרגיל הזה.
יוסי כץ: מה המשמעות, גבירתי היועצת המשפטית, אם אנחנו מחליטים לחדש את הדיון בהצעת החוק?
יוסי כץ: האם פירושו של דבר שמביאים את הצעת החוק מיד להצבעה או שיש דיון במליאה?
אנה שניידר: לחדש את הדיון.
ארבל אסטרחן: ראוי להיות דיון, כי עברו שנתיים מאז הדיון הקודם.
ארבל אסטרחן: ועדת הכנסת תחליט, שמן הראוי – לאור התקופה הארוכה שעברה – לעשות דיון והצבעה.
אבשלום וילן: תצביע על זה עכשיו.
אנה שניידר: או אפשר להחליט למשוך אותה מהמליאה ולהתחיל את הכל מפה.
יוסי כץ: אני מקבל כאן פתק מיושב ראש סיעת העבודה – שלא היה יכול להשתתף בדיון אלא בתחילתו והוא מבקש, שמאחר וכמעט כל חברי הסיעה נמצאים בוועדת חוץ וביטחון, לא לקבוע אלא לאפשר התייעצות סיעתית.
יוסי כץ: אז ברשותכם, אני אקיים את הדיון - - -
מוחמד ברכה: זה ממש תרגיל לא מכובד.
מוחמד ברכה: לא מכובד.
מוחמד ברכה: יכולת לעשות הצבעה ולבקש רביזיה ואתה תקבע את הרביזיה.
יוסי כץ: הוא גם נכח בדיון.
אתי בן-יוסף: הוא לא היה.
מוחמד ברכה: אפי אושעיה היה פה?
יוסי כץ: יש מי שמוכן לבקש במקומו התייעצות סיעתית?
אבשלום וילן: אתה יכול לבקש.
יוסי כץ: לא, אני לא רוצה.
אבשלום וילן: תסכם את הדיון.
מוחמד ברכה: תבקש רביזיה אחרי הצבעה.
מוחמד ברכה: זה לא מכובד.
מוחמד ברכה: אתה לא צריך להשתמש ברודנות של היושב ראש.
מוחמד ברכה: הנה, זו הדוגמה.
מוחמד ברכה: זו הדוגמה.
יוסף יצחק פריצקי: צודק.
יוסף יצחק פריצקי: הנה דוגמה לקוורום.
יוסף יצחק פריצקי: תראה מה קרה.
יוסי כץ: יכולתי להגיד לכם: רבותי, נמשיך את הדיון במועד מאוחר יותר.
יוסי כץ: יכולתי להגיד?
מוחמד ברכה: אבל אתה לא תעשה משהו לא מוסרי.
יוסי כץ: אני אצביע.
אבשלום וילן: ברכה, תן לו.
אבשלום וילן: הוא מצביע.
יוסי כץ: מי בעד חידוש הדיון בהצעת החוק במליאת הכנסת – ירים את ידו.
יוסף יצחק פריצקי: במליאת הכנסת?
מוחמד ברכה: מה זאת אומרת במליאת הכנסת?
אבשלום וילן: חבר'ה, נגד ודי.
אבשלום וילן: מה אתם שואלים שאלות?
יוסי כץ: הרוב נגד.
יוסי כץ: רביזיה תהיה במועד מאוחר יותר.
יוסי כץ: יש עוד שני נושאים.
יוסי כץ: יושב ראש הכנסת ייעדר מ 14 בפברואר עד 17 בפברואר.
מוחמד ברכה: איפה הוא?
מוחמד ברכה: ברמאללה?
יוסי כץ: המלצת היושב ראש שסגנו, חבר הכנסת הירשזון, ימלא את מקומו.
יוסי כץ: אני מקווה שההמלצה מתקבלת.
יוסי כץ: קביעת ועדות לדיון בהצעות חוק ובהצעות לסדר היום
יוסי כץ: עכשיו, רבותי, יש לנו שורה ארוכה של קביעת ועדות, ננסה לעשות את זה מהר.
יוסי כץ: הצעות לסדר: תפיסת ספינת הנשק "קארין A" – של חבר הכנסת מיכאל קליינר.
יוסי כץ: יש בעיה עם זה?
יוסי כץ: מי בעד חוץ וביטחון ירים את ידו.
יוסי כץ: הכוונה לבטל את מימון התרגום של הליכים משפטיים – של חברי הכנסת מרינה סולודקין וויקטור בריילובסקי.
יוסי כץ: חינוך ותרבות או קליטת עליה.
יוסי כץ: למה לא חוקה, חוק ומשפט?
אנה שניידר: תרגום הליכים משפטיים זה חוקה.
יוסי כץ: תרגום, אבל זה מיועד לעולים.
יוסי כץ: יש גם ערבים.
יוסף יצחק פריצקי: בוועדה לקליטת עלייה זה ילך מהר.
יוסי כץ: השאלה היא אם יש פה גם בעיה של ערבים.
עבד-אלמאלכ דהאמשה: יש.
עבד-אלמאלכ דהאמשה: כבוד היושב ראש, זה לא רק עניין של השפה הרוסית.
אנה שניידר: יש פה בעיה של מימון.
יוסף יצחק פריצקי: בחוקה, חוק ומשפט לא תזוזו.
עבד-אלמאלכ דהאמשה: חוקה, חוק ומשפט.
יוסף יצחק פריצקי: לא תזוז עם זה.
יוסי כץ: אז אולי להקים ועדה משותפת?
יוסי כץ: חוקה ועלייה?
עבד-אלמאלכ דהאמשה: למה חוקה, חוק ומשפט?
עבד-אלמאלכ דהאמשה: כי צריך לתרגם את זה גם לערבית.
יוסי כץ: אולי הם ימצאו שם פתרון אמיתי.
יוסי כץ: התבטאותו של השר נסים דהן בנושא השואה והתגובות עליהן – של חברי הכנסת אופיר פינס, רחמים מלול, שאול יהלום, מיכאל קליינר ואברהם הירשזון.
יוסי כץ: חינוך ותרבות.
יוסף יצחק פריצקי: חינוך ותרבות או?
יוסי כץ: לא כתוב לי "או".
יוסי כץ: אני לא יודע למה מביאים.
יוסי כץ: אם זה חינוך ותרבות – נושא השואה – כן.
יוסי כץ: חינוך ותרבות, אני חושב.
יוסי כץ: מי בעד חינוך ותרבות ירים את ידו.
יוסי כץ: מציאת חלקי גופות במרכז לרפואה משפטית – של חברי הכנסת האשם מחאמיד, נחום לנגנטל, רחמים מלול, נחמה רונן, שמואל הלפרט.
יוסי כץ: עבודה ורווחה או ועדת הפנים ואיכות הסביבה.
יוסף יצחק פריצקי: עבודה ורווחה.
אתי בן-יוסף: עוזרו של חבר הכנסת גפני.
משה שיפמן: יש בדיון מהיר בשבוע הבא בוועדת הפנים, את הנושא של אבו כביר שהיושב ראש אישר.
משה שיפמן: בשבוע הבא.
משה שיפמן: בדיון מהיר.
יוסי כץ: היושב ראש אישר.
יוסי כץ: אז אין טעם לעשות כפול.
יוסי כץ: מי בעד ועדת הפנים, ירים את ידו.
יוסי כץ: ועדת הפנים, לאור ההערה הזו.
יוסי כץ: החלטה בעניין דרעי – סדק נוסף באמון הציבור בשלטון החוק – של חבר הכנסת רחמים מלול.
יוסי כץ: החלטת ועדת השחרורים.
יוסי כץ: ועדת הפנים או ועדת החוקה, חוק ומשפט.
מוחמד ברכה: לוועדת השחרורים להעביר את זה.
עבד-אלמאלכ דהאמשה: חוקה.
יוסף יצחק פריצקי: חוקה.
יוסי כץ: המלצת השב"כ לממשלה להתיר עליית יהודים להר הבית – של עסאם מח'ול, הירשזון, נאות, דהאמשה, חוגי, ביבי, גלאון, אריאל, בשארה, פינס, משעני – חוץ וביטחון או פנים.
יוסף יצחק פריצקי: חוץ וביטחון.
מוחמד ברכה: אבל שיתקיים והאנשים יוזמנו.
מוחמד ברכה: שזה לא יהיה על הנייר.